**ZMLUVA O DIELO**

*uzatvorená podľa § 536 a nasl. zákona č. 513/1991 Z.z. Obchodný zákonník*

(ďalej len „**Zmluva**“)

Medzi

**Objednávateľom:**

*Obchodné meno:* ***GROTTO INVEST, s.r.o.***

*Sídlo: Dunajská 25, Bratislava 811 08 Bratislava, Slovenská republika*

*IČO: 35 733 888*

*DIČ: SK2021374773*

*Zápis: v Obchodnom registri Mestského súdu Bratislava III, Oddiel: Sro, Vložka č.: 16107/B*

Zastúpená: *Ing. Ivan Ostrihoň – konateľ*

(ďalej len „**Objednávateľ**“) a

### Zhotoviteľom:

*Obchodné meno:*

*Sídlo:*

*IČO:*

*DIČ:*

*Zápis:*

*Zastúpená:*

(ďalej len „**Zhotoviteľ**“)

(Objednávateľ a Zhotoviteľ ďalej spolu aj ako „**Zmluvné strany**“)

*Táto Zmluva sa uzatvára ako výsledok obstarávania v zmysle § 8 ods. 3. zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „****zákon o verejnom obstarávaní****“). Objednávateľ na obstaranie predmetu tejto zmluvy použil postup obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020,v aktuálnom znení.*

### Predmet zmluvy

* 1. Zhotoviteľ sa touto Zmluvou zaväzuje zhotoviť pre Objednávateľa na vlastné nebezpečenstvo dielo, tak ako je špecifikované v bode 1.2 tohto článku Zmluvy a za riadne a včas dodané dielo v súlade s touto Zmluvou a pokynmi Objednávateľa sa Objednávateľ zaväzuje Zhotoviteľovi uhradiť cenu diela v súlade a za podmienok dojednaných v tejto Zmluve.
  2. Zhotoviteľ sa zaväzuje pre Objednávateľa s odbornou starostlivosťou zhotoviť dielo spočívajúce **vo výrobe, dodávke, montáži a uvedenia do prevádzky Diela – Baliaci stroj na bagety** v počte 2 ks, podrobne opísaného v Prílohe č. 1, ktorá tvorí neoddeliteľnú súčasť tejto Zmluvy, vrátane odovzdania všetkých **dokladov Objednávateľovi súvisiacich s užívaním a prevádzkou Diela.** Dielo musí byť konštruované tak, že produkty do neho vstupujú manuálnym posúvaním obsluhou z dopravníkového pásu. Na balení sa musí odvíjať baliaca fólia (flow pack), na ktorú je z vrchnej strany automaticky naliepaná etika a zo spodnej strany je vytlačená špecifikácia vyrábaného produktu. Pri optimálnej rýchlosti 50 až 55 kusov za minútu sa fólia zvára pozdĺžne a následne aj priečne. Výstup produktov z balenia je po dopravníkovom páse z ktorého putuje produkt cez RTG detektor a dynamickú váhu. Optimálny výkon rýchlosti balenia je 55 ks za minútu ale s možnosťou nastavovania rýchlosti balenia v rozsahu od 35 kusov za minútu po 55 kusov za minútu. Dielo musí umožňovať možnosť vzdialeného prístupu (dohľadu) a servisných zásahov na tejto technológií. Zariadenie musí byť v súlade so smernicami pre hygienu a bezpečnosť potravinárskych strojov v EÚ a SR. Požadované je nerezové prevedenie a možnosť umývania a údržby striekajúcou vodou (ďalej len „**Dielo**“).
  3. Zhotoviteľ vyhlasuje a zaväzuje sa, že materiál použitý v súvislosti s vykonaním Diela bude nový, nerepasovaný, nepoužitý, nepoškodený, a zároveň bude plne funkčný.
  4. Zhotoviteľ vyhlasuje, že mu je známe miesto, kde má byť Dielo podľa tejto Zmluvy zhotovené a riadne sa oboznámil s podmienkami miesta, kde má byť Dielo podľa tejto Zmluvy zhotovené ako aj účel, na ktorý má Dielo Zhotoviteľovi slúžiť, pričom vyhlasuje, že Dielo je vhodné na účel, na ktorý ho má záujem Objednávateľ používať.
  5. Keďže Objednávateľ má záujem financovať realizáciu Diela aj z rozpočtov Európskej únie, Zmluvné strany sa dohodli, že termín začatia realizácie Diela zo strany Zhotoviteľa určí Objednávateľ jednostranným písomným vyhlásením adresovaným Zhotoviteľovi, ktoré Objednávateľ zrealizuje.

### Cena a platobné podmienky

* 1. Cena Diela bola medzi Zmluvnými stranami stanovená vzájomnou dohodou Zmluvných strán podľa zákona č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, pričom Zmluvné strany sa dohodli, že cena **za riadne a včas** v súlade s touto Zmluvou a pokynmi Objednávateľa dodané a vykonané Dielo je v sume:

|  |  |
| --- | --- |
| Cena bez DPH |  |
| DPH |  |
| Cena s DPH |  |

(ďalej aj len „**Cena Diela**“),

pričom táto Cena Diela dohodnutá medzi Zmluvnými stranami **je suma pevná, nemenná, maximálna** a zahŕňa všetky činnosti, výkony, materiál a náklady, ktoré sú potrebné pre realizáciu Diela pre Objednávateľa vrátane nákladov súvisiacich s jeho balením dopravu, vyložením na dohodnuté miesto plnenia, montážou, demontážou, inštaláciou ako aj odvozom, uvedením do prevádzky a likvidáciou odpadu. K cene Diela sa pripočíta výška DPH v súlade s príslušnými právnymi predpismi.

* 1. Zmluvné strany sa dohodli, že Zhotoviteľ má nárok na vyplatenie 30 % z ceny diela po podpise tejto Zmluvy oboma Zmluvnými stranami, a to na základe Zhotoviteľom vystavenej riadnej faktúry (nie predfaktúry) so splatnosťou minimálne 14 kalendárnych dní.
  2. Zhotoviteľ prehlasuje, že v Cene Diela tejto Zmluvy sú zahrnuté všetky náklady Zhotoviteľa spojené s vykonaním Diela vrátane montáže, cla, dovoznej prirážky alebo iné poplatku súvisiace s dovozom, DPH a prípadných ďalších nákladov spojených s dodávkou, vrátane dopravy na miesto určenia.
  3. Zmluvné strany sa dohodli, že Zhotoviteľ vystaví faktúru na zaplatenie Ceny diela poníženej o už uhradenú sumu v zmysle bodu 2.2 až po protokolárnom prevzatí Diela Objednávateľom v súlade s Čl. V tejto Zmluvy, t.j. po spísaní Preberacieho protokolu o prevzatí diela bez vád a nedorobkov, ktorý bude podpísaný oboma Zmluvnými stranami, t.j. Zhotoviteľovi vzniká nárok na zaplatenie Ceny Diela výlučne v prípade, ak Dielo bolo zo strany Zhotoviteľa dodané včas a bez vád a nedorobkov v súlade s touto Zmluvou, čo musí byť medzi Zmluvnými stranami potvrdené v Preberacom protokole spísanom Zmluvnými stranami podľa Čl. V. tejto Zmluvy.
  4. Splatnosť faktúry vystavenej Zhotoviteľom Objednávateľovi je 30 dní odo dňa doručenia faktúry Objednávateľovi.
  5. Zhotoviteľ je povinný vyhotoviť a doručiť faktúru Objednávateľovi, ktorá musí obsahovať všetky náležitosti v súlade s touto Zmluvou ako aj príslušnými právnymi predpismi, prílohou doručenej faktúry musí byť aj Preberací protokol tak, ako je uvedený v Čl. V tejto Zmluvy opatrený podpismi poverených osôb oboch Zmluvných strán. V prípade, že faktúra nebude obsahovať náležitosti určené touto Zmluvou, príslušnými právnymi predpismi alebo v nej nebudú uvedené správne údaje podľa tejto Zmluvy, je Objednávateľ oprávnený faktúru neuhradiť a vrátiť Zhotoviteľovi faktúru za účelom jej opravy. Nová lehota splatnosti faktúry začne plynúť až dňom doručenia opravenej faktúry Objednávateľovi.
  6. Zmluvné strany sa dohodli, že Objednávateľ neposkytuje Zhotoviteľovi žiadne preddavky ani zálohové platby v súvislosti s realizáciou Diela s výnimkou platby podľa Čl. II, bod 2.4 tejto Zmluvy.
  7. Predávajúci berie na vedomie, že projekt je spolufinancovaný zo štrukturálnych fondov EÚ a ŠR SR, a preto k realizácii predmetu zmluvy dôjde len v prípade ak bude schválený Riadiacim orgánom (PPA). Sprievodný text faktúry musí obsahovať nasledovné náležitosti: Názov projektu: **„*Obstaranie spracovateľských a výrobných kapacít výroby plnených bagiet a sendvičov*“** a zároveň musí faktúra obsahovať text: **Financované z prostriedkov Európskeho fondu pre rozvoj vidieka (EPFRV).**

### Miesto a čas vykonania Diela

* 1. Zmluvné strany sa dohodli, že miestom dodania Diela je prevádzka Objednávateľa, a to: **Bartošova Lehôtka 222, 967 01 Kremnica, Slovensko** (ďalej len „**miesto dodania Diela**“ alebo aj len „**miesto vykonania Diela**“).
  2. Zhotoviteľ sa zaväzuje vykonať Dielo podľa tejto Zmluvy, t.j. riadne a včas v súlade s pokynmi Objednávateľa a toto Dielo bez vád a nedorobkov dodať a odovzdať Objednávateľovi za podmienok dojednaných v tejto Zmluve.
  3. Zhotoviteľ sa zaväzuje, že Dielo zrealizuje (ukončí) riadne a včas do 6 mesiacov od termínu určeného Objednávateľom podľa bodu 1.5 tejto Zmluvy na začatie realizácie Diela.

### Práva a povinnosti Zmluvných strán

* 1. Zhotoviteľ sa zaväzuje v potrebnom rozsahu zaškoliť Objednávateľom určené osoby v oblasti inštalácie, nastavenia a obsluhy Diela, tak aby osoby určené Objednávateľom vedeli samostatne obsluhovať Dielo, pričom splnenie tejto povinnosti si Objednávateľ za prítomnosti Zhotoviteľa preverí u ním určených osôb.
  2. Zhotoviteľ sa zaväzuje a je povinný pri preberaní a odovzdaní Diela odovzdať Objednávateľovi kompletnú predpísanú dokumentáciu, revízie, osvedčenia o vykonaní odborných skúšok a prehliadok, záručné listy, návod na obsluhu a údržbu, záručné listy ako aj ostatnú ďalšiu dokumentáciu vzťahujúcu sa k Dielu.
  3. Zmluvné strany sa dohodli, že Zhotoviteľ je oprávnený postúpiť akékoľvek práva a povinnosti z tejto Zmluvy vrátane postúpenia pohľadávky vzniknutej podľa tejto Zmluvy alebo s ňou súvisiacej na tretie osoby výlučne s predchádzajúcim písomným súhlasom Objednávateľa.
  4. Objednávateľ sa zaväzuje, že zabezpečí do miesta plnenia dodávku elektrickej energie a stlačeného vzduchu podľa platných noriem EÚ a podľa požiadaviek vopred oznámených a prediskutovaných pred inštaláciou Diela Zhotoviteľom.
  5. Zhotoviteľ je povinný dbať na dodržiavanie pracovnej disciplíny svojich zamestnancov a dodržiavať všetky zmluvné podmienky, prípadne iných osôb podieľajúcich sa na zhotovení Diela, a to najmä pri jeho montáži a inštalácii u Objednávateľa podľa tejto Zmluvy.
  6. Zhotoviteľ zodpovedá za bezpečnosť a ochranu zdravia vlastných zamestnancov, prípadne iných osôb podieľajúcich sa na zhotovení Diela, a to najmä a pri jeho montáži a inštalácii u Objednávateľa podľa tejto Zmluvy.
  7. Zhotoviteľ sa zaručuje, že na Diele neviaznu žiadne práva tretích osôb, najmä práva z priemyselného vlastníctva, že Dielo vyhovuje požiadavkám v súlade s príslušnými právnymi predpismi.
  8. Zhotoviteľ berie na vedomie a súhlasí s tým, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči Zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a Zhotoviteľ je povinný poskytnúť súčinnosť v plnej miere.
  9. Zhotoviteľ je povinný bezodkladne písomne oznámiť Objednávateľovi všetky skutočnosti a okolnosti, ktoré pri realizácií Diela zistil alebo sa o nich dozvedel, a ktoré môžu mať vplyv na zmenu pokynov. Ak však nedôjde k zmene pokynov Objednávateľom, je Zhotoviteľ povinný postupovať podľa pôvodných pokynov.
  10. Zhotoviteľ je povinný bezodkladne Objednávateľa písomne upozorniť na nevhodnosť pokynov na účely zabezpečenia splnenia účelu Zmluvy a riadnej realizácie Diela, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný písomne upozorniť Objednávateľa, ak sú jeho pokyny v rozpore s príslušnými platnými všeobecne závažnými právnymi predpismi a/alebo normami, inak bude zodpovedný za škodu spôsobenú splnením takéhoto pokynu.
  11. Zhotoviteľ je povinný Dielo odovzdať čisté a je povinný po ukončení Diela odstrániť všetok odpad a nečistoty vzniknuté pri výkone Diela v súvislosti s platnými právnymi predpismi. V prípade nesplnenia tejto povinnosti je môže Objednávateľ zabezpečiť na náklady Zhotoviteľa.
  12. Zhotoviteľ zodpovedá za konania, neplnenie a nedbanlivosť svojich subdodávateľov a ich zamestnancov tak, ako by išlo o konania, neplnenie a nedbanlivosť Zhotoviteľa, jeho zástupcov alebo zamestnancov.
  13. Zhotoviteľ je pri plnení Zmluvy povinný postupovať tak, aby jeho činnosťou nedošlo k škode na majetku Objednávateľa. Za prípadné škody spôsobené svojim výkonom zodpovedá v plnej výške.

### Odovzdanie a prevzatie Diela

* 1. Zmluvné strany sa dohodli, že o odovzdaní a prevzatí Diela bez vád a nedorobkov spíšu preberací protokol o odovzdaní a prevzatí Diela, podpísaný Poverenými osobami Zmluvných strán (ďalej len „**Preberací protokol**“).
  2. Povinnosť Zhotoviteľa vykonať Dielo riadne a včas si Zhotoviteľ splní odovzdaním Diela Objednávateľovi.
  3. Ak všeobecne záväzné právne predpisy alebo technické normy určujú vykonanie skúšok osvedčujúcich dohodnuté vlastnosti Diela, musí úspešné vykonanie takýchto skúšok predchádzať vykonaniu Diela a prevzatiu Diela a spísaniu Preberacieho protokolu.
  4. Pre vylúčenie pochybností Zmluvné strany zhodne vyhlasujú, že Zhotoviteľ je povinný spolu s vykonaním Diela Objednávateľovi predložiť všetky dokumenty uvedené v Čl. IV bod. 4.2 tejto Zmluvy. V prípade, ak Zhotoviteľ nepredloží Objednávateľovi tieto dokumenty pri odovzdávaní Diela, má sa za to, že Dielo má vady brániace riadnemu užívaniu Diela a nie je pripravené k odovzdaniu.
  5. Dielo vykonané Zhotoviteľom má vady, ak vykonanie Diela nezodpovedá výsledku určenému v tejto Zmluve, teda najmä ak:

1. nie je dodané v požadovanej kvalite;
2. nie je kompletné;
3. vykazuje akékoľvek odchýlky a vady od dohodnutého plnenia podľa tejto Zmluvy vrátane jej príloh;
4. nie sú predložené všetky potrebné doklady podľa tejto Zmluvy, prípadne sú tieto doklady vadné.
   1. V prípade, ak sa pri preberaní Diela zistí, že Dielo má vady, ktoré bránia riadnemu užívaniu, Objednávateľ Dielo neprevezme, preberacie konanie sa zruší, pričom o tejto skutočnosti Zmluvné strany vyhotovia zápis. V zápise o zrušení preberacieho konania sa uvedú zistené vady, ktoré bránia v užívaní Diela spolu so spôsobom a termínom ich odstránenia. Zmluvné strany zhodne konštatujú, že počas doby odstraňovania vád zistených pri odovzdávaní Diela je Zhotoviteľ v omeškaní s plnením Diela. V prípade, že Zhotoviteľ tieto vady neodstráni v primeranom termíne podľa povahy vady Diela určenom Objednávateľom v zápise o zrušení preberacieho konania, je Objednávateľ oprávnený od Zmluvy odstúpiť. Po odstránení vád a nedorobkov Diela, Zmluvné strany vyhotovia Preberací protokol.
   2. V prípade, ak sa pri odovzdaní a prevzatí Diela vyskytnú také vady, ktoré nebránia riadnemu užívaniu Diela, budú spísané pri preberacom konaní v preberacom protokole, a to spolu s uvedením spôsobu a termínu ich odstránenia, pričom primeraný termín odstránenia bude určený Objednávateľom. V prípade, že Zhotoviteľ vady a nedorobky podľa predchádzajúcej vety neodstráni v primeranom termíne, je Objednávateľ oprávnený odstrániť tieto vady, resp. nedorobky prostredníctvom tretej osoby na náklady Zhotoviteľa alebo má Objednávateľ právo odstúpiť od tejto Zmluvy. Po odstránení vád a nedorobkov zistených v preberacom konaní Zmluvné strany spíšu Preberací protokol.

### Záručná doba, reklamácie

* 1. Zhotoviteľ zodpovedá za to, že Dielo je zhotovené podľa podmienok dojednaných v tejto Zmluve, že bude zodpovedať všeobecne platným právnym predpisom, technickým, požiarnym, bezpečnostným, hygienickým a ostatnými normám, že počas záručnej doby bude mať vlastnosti dohodnuté v tejto Zmluve.
  2. Zhotoviteľ poskytuje na Dielo podľa Čl. I. bod 1.1 tejto Zmluvy záruku v trvaní 24 mesiacov, a to odo dňa podpisu Preberacieho protokolu (po odstránení všetkých vád a nedorobkov) Poverenými osobami Zmluvných strán.
  3. Zhotoviteľ zodpovedá za vady, ktoré sa na Diele vyskytli počas záručnej doby.
  4. Záručná doba uvedená v bode 6.2 tohto článku Zmluvy neplynie po dobu, po ktorú Objednávateľ nemôže užívať Dielo uvedené v Čl. I tejto Zmluvy pre jeho vady, za ktoré zodpovedá Zhotoviteľ.
  5. Zhotoviteľ je povinný odstrániť reklamovanú vadu Diela tak, aby bola zabezpečená plná funkčnosť Diela bez akýchkoľvek obmedzení Objednávateľa pri užívaní Diela, a to nasledovne:
     1. vady Diela oznámi Objednávateľ Zhotoviteľovi e-mailom, na adresu: [\_\_\_\_\_\_\_\_\_\_\_@\_\_\_\_\_\_\_\_\_.\_\_.](mailto:___________@_________.__.) Zmluvné strany sa dohodli, že písomná reklamácia vady, resp. písomné oznámenie potreby poskytnutia záručných servisných služieb počas záručnej doby musí obsahovať najmä:
        1. dátum a čas vzniku vady
        2. stručný popis vady
        3. meno zodpovedného zamestnanca alebo inej poverenej osoby, ktorý toto oznámenie vytvoril;
        4. telefonický kontakt na osobu podľa písm. c.
     2. Zhotoviteľ **je povinný reagovať na požiadavku Objednávateľa podľa bodu 6.5.1 bezodkladne, najneskôr do 24 hodín** od momentu zaslania požiadavky Objednávateľa podľa bodu 6.5.1, prostredníctvom servisnej vzdialenej podpornej komunikácie s využitím platformy vzdialeného prístupu. Objednávateľ na požiadanie Zhotoviteľa zabezpečí pripojenie prostredníctvom servisnej vzdialenej podpornej komunikácie s využitím platformy vzdialeného prístupu, podľa pokynov Zhotoviteľa, pričom Zhotoviteľ vyhlasuje, že takéto pripojenie Diela je technicky možné.
     3. v prípade ak zo strany Zhotoviteľa k odstráneniu reklamovanej vady Diela nedôjde do 24 hodín od momentu zaslania požiadavky podľa bodu 6.5.1 a/alebo pôjde o takú vadu Diela, ktorej odstránenie prostredníctvom servisnej vzdialenej podpornej komunikácie s využitím platformy vzdialeného prístupu do 24 hodín od momentu zaslania požiadavky podľa bodu 6.5.1 nie je možné, tak sa Zhotoviteľ zaväzuje zahájiť odstránenie vád Diela v mieste dodania Diela v súlade s bodom 6.6 tohto článku tejto Zmluvy bez zbytočného odkladu **najneskôr do 48 hodín od momentu odoslania písomného oznámenia zo strany Objednávateľa** podľa bodu 6.5.1 tejto Zmluvy Zhotoviteľovi, ak sa Zmluvné strany nedohodnú písomne inak.
  6. Zmluvné strany sa dohodli, že činnosti smerujúce k odstráneniu vád Diela musia byť zo strany Zhotoviteľa poskytnuté tak, že:
     1. bude zabezpečená plná funkčnosť Diela počas trvania záručnej doby, a to bez akýchkoľvek obmedzení zo strany Objednávateľa užívať Dielo;
     2. budú Zhotoviteľom poskytnuté podľa jeho odborných schopností, znalostí, na náklady a nebezpečenstvo Zhotoviteľa v súlade s touto Zmluvou,
     3. budú Zhotoviteľom poskytnuté v súlade so Zmluvou, príslušnými právnymi predpismi a normami;
     4. Zhotoviteľ pri ich poskytovaní bude postupovať tak, že bude dodržiavať všetky všeobecne záväzné predpisy o bezpečnosti a ochrane zdravia pri práci ako aj vnútroorganizačné normy Objednávateľa súvisiace s plnením Zmluvy;
     5. Zhotoviteľ bude brať pri poskytovaní služieb a/alebo činností ohľad na prevádzkové potreby Objednávateľa;
     6. bude tieto uskutočňovať v úzkej súčinnosti s Objednávateľom a v súlade s pravidlami, obvyklými pre poskytované služby podľa tejto Zmluvy;
     7. bude tieto Zhotoviteľ poskytovať podľa tejto Zmluvy ako aj na základe požiadaviek zo strany Objednávateľa,
     8. bude Zhotoviteľ zachovávať mlčanlivosť o dôverných informáciách, s ktorými prišiel do styku pri plnení predmetu Zmluvy, pričom tento záväzok Zhotoviteľa trvá bez časového obmedzenia aj po ukončení Zmluvy,
     9. dodrží dojednaný reakčný čas a čas na odstránenie reklamovaných vád Diela podľa bodu 6.5. tejto Zmluvy.
  7. Zhotoviteľ je povinný poskytnúť Objednávateľovi bezodkladnú súčinnosť pri zabezpečení a dodávke náhradných dielov spotrebného charakteru podľa bodu 6.7 tejto Zmluvy, tak aby bola zabezpečená plná funkčnosť Diela.
  8. Pre vylúčenie pochybností Zmluvné strany konštatujú, že v prípade, ak sa vada Diela objavila počas plynutia záručnej doby všetky náklady súvisiace s odstránením vady Diela znáša Zhotoviteľ (preprava, náhradné diely a pod.).
  9. Objednávateľ bude vykonávať činnosti súvisiace s údržbou zariadenia podľa návodu na obsluhu a údržbu. Prípadné zásahy do funkčnosti zariadenia môže vykonávať výhradne Zhotoviteľ, Objednávateľ výlučne s predchádzajúcim písomným súhlasom Zhotoviteľa, v takom prípade nebude mať zásah Objednávateľa vplyv na poskytnutú záruku zo strany Zhotoviteľa.
  10. Zmluvné strany sa dohodli, že v prípade ak zo strany Zhotoviteľa nedôjde k odstráneniu reklamovaných vád Diela v lehotách podľa bodu 6.5 tejto Zmluvy je Zhotoviteľ oprávnený odstrániť vady Diela treťou osobou, na náklady Zhotoviteľa.

### Poskytovanie servisných služieb

* 1. Zmluvné strany sa dohodli, že **počas trvania záručnej doby podľa tejto Zmluvy poskytne Zhotoviteľ Objednávateľovi bezplatné záručné servisné služby** Diela, a to tak, aby tieto boli poskytnuté zo strany Zhotoviteľa riadne, v potrebnej kvalite, včas, v súlade s touto Zmluvou a pokynmi Objednávateľa.
  2. Bezplatné záručné servisné služby podľa tejto Zmluvy sú najmä nasledovné služby:
     1. zabezpečenie pravidelných fyzických prehliadok Diela;
     2. vykonávanie odborných skúšok Diela;
     3. poskytnutie servisných služieb Diela v súvislosti s oznámením Objednávateľa podľa bodu 7.4 tejto Zmluvy;
     4. nákup a zabezpečenie náhradných dielov Diela za účelom poskytnutia servisných služieb;
     5. odstránenie bežných porúch Diela počas trvania tejto Zmluvy, a to najmä: neštandardné správanie Diela, nejasné chybové správy, nesprávna funkcionalita, nefunkčné nastavenie parametrov a iné;
     6. odstránenie všetkých akýchkoľvek ďalších prekážok, ktoré bránia v riadnej funkcionalite Diela a/alebo bránia užívaniu Diela zo strany Objednávateľa;

(ďalej len „**servisné služby**“).

* 1. Zmluvné strany sa dohodli, že servisné služby podľa bodu 7.2 podľa písm. c. až f. tejto Zmluvy budú Zhotoviteľom poskytnuté v dojednanom reakčnom čase podľa bodu 7.6 a potrebnej kvalite, pričom servisné služby sú poskytnuté v potrebnej kvalite, najmä ak je zachovaná plná funkčnosť Diela bez akýchkoľvek obmedzení Objednávateľa v užívaní Diela. Zhotoviteľ je povinný vykonávať servisné služby tak, aby bola zachovaná potrebná kvalita servisných služieb.
  2. Zmluvné strany sa dohodli, že potrebu vykonania servisných služieb podľa bodu 7.2 písm. c. až f. tejto Zmluvy oznámi Objednávateľ Zhotoviteľovi e-mailom na adresu:  [\_\_\_\_\_@\_\_\_\_\_.\_\_\_,](mailto:servis@adcs.cz) alebo telefonicky, prostredníctvom Poverenej osoby Zhotoviteľa. Telefonické nahlásenie potreby vykonania servisných služieb je povinný Objednávateľ e-mailom potvrdiť, avšak za moment doručenia oznámenia potreby servisných služieb sa v takomto prípade rozumie telefonické nahlásenie potreby vykonania opráv zo strany Objednávateľa. V písomnom oznámení o potrebe vykonania servisných služieb Objednávateľ uvedie:
     1. dátum a čas vzniku vady
     2. stručný popis vady (ako sa vada prejavuje)
     3. meno zodpovedného zamestnanca alebo inej poverenej osoby, ktorý toto oznámenie vytvoril;
     4. telefonický kontakt na osobu podľa písm. c.

(ďalej len „**oznámenie potreby servisných služieb**“).

* 1. Za moment doručenia oznámenia potreby servisných služieb sa považuje moment odoslania oznámenia potreby servisných služieb na e-mailovú adresu uvedenú v bode 7.4 tejto Zmluvy Objednávateľom, ak nie je v tejto Zmluve uvedené inak. Neúplnosť oznámenia podľa bodu 7.4 nezakladá právo Zhotoviteľa odmietnuť vykonanie servisných služieb v potrebnej kvalite, riadne a včas v súlade s bodom 7.6 tohto Článku Zmluvy.
  2. Zhotoviteľ sa zaväzuje a je povinný servisné služby podľa bodu 7.2. písm. c. až f. tohto Článku Zmluvy poskytnúť tak, že:
     1. Zhotoviteľ je povinný reagovať na oznámenie potreby servisných služieb, najneskôr do 24 hodín od momentu oznámenia potreby servisných služieb, vždy prioritne prostredníctvom servisnej vzdialenej podpornej komunikácie s využitím platformy vzdialeného prístupu;
     2. v prípade, ak nebude poskytnutie servisných služieb technicky možné realizovať v súlade s písm. a. tohto bodu tohto článku Zmluvy, a teda do 24 hodín od momentu doručenia oznámenia potreby vykonania servisných služieb nedôjde k sfunkčneniu a/alebo odstráneniu vád Diela, ktoré si vyžadujú vykonanie servisných služieb, tak sa Poskytovateľ zaväzuje vykonať servisné služby a s tým súvisiaci zásah na odstránenie vady Diela a zabezpečenie riadnej funkcionality Diela v mieste vykonania Diela bez zbytočného odkladu, a to najneskôr do 48 hodín od momentu odoslania písomného oznámenia potreby vykonania servisných služieb zo strany Objednávateľa, pričom v tejto lehote musia byť servisné služby poskytnuté najmä tak, že Dielo musí byť plne funkčné a Objednávateľ nesmie byť obmedzený v jeho užívaní, ak sa Zmluvné strany písomne nedohodnú inak.
  3. V prípade potreby poskytnutia servisných služieb v mieste vykonania Diela sa za miesto vykonania Diela považuje: **Bartošova Lehôtka 222 , 967 01 Kremnica, Slovensko.**
  4. Po poskytnutí servisných služieb je Zhotoviteľ povinný predviesť Objednávateľovi funkčnosť Diela v prípade, ak boli servisné služby poskytované v mieste vykonania Diela, funkčnosť Diela potvrdí Poverená osoba Objednávateľa svojim podpisom na preberacom protokole. V prípade, ak k poskytnutiu servisných služieb došlo prostredníctvom servisnej vzdialenej podpornej komunikácie s využitím platformy vzdialeného prístupu vykonanie servisných prác a funkčnosť Diela potvrdí Objednávateľom poverená osoba e-mailom, z e-mailovej adresy [pmatejka@grotto.sk](mailto:pmatejka@grotto.sk); [udrzba@grotto.sk](mailto:udrzba@grotto.sk); [tdanco@grotto.sk](mailto:tdanco@grotto.sk); [lgranatova@grotto.sk](mailto:lgranatova@grotto.sk) . Objednávateľ na požiadanie Zhotoviteľa zabezpečí pripojenie prostredníctvom servisnej vzdialenej podpornej komunikácie s využitím platformy vzdialeného prístupu, podľa pokynov Zhotoviteľa, pričom Zhotoviteľ vyhlasuje, že takéto pripojenie Diela je technicky možné.
  5. Zhotoviteľ sa zaväzuje pri poskytovaní servisných služieb tieto poskytovať v súlade s bodom 6.6 tejto Zmluvy.
  6. Na vady poskytnutých servisných služieb sa primerane uplatní Čl. VI. tejto Zmluvy.

### Sankcie

* 1. V prípade omeškania Zhotoviteľa s vykonaním Diela je Zhotoviteľ povinný a zaväzuje sa uhradiť Objednávateľovi zmluvnú pokutu vo výške 0,5% z ceny Diela za každý aj započatý deň omeškania.
  2. V prípade omeškania Objednávateľa s úhradou ceny Diela podľa tejto Zmluvy o viac ako 30 dní je Objednávateľ povinný uhradiť Zhotoviteľovi zmluvnú pokutu v sume vo výške 0,5% z Ceny Diela, s úhradou ktorej sa Objednávateľ dostal do omeškania, a to za každý aj započatý deň omeškania s úhradou Ceny Diela.
  3. V prípade, ak Zhotoviteľ reklamované vady Diela neodstráni v lehotách podľa Čl. VI. bod 6.5 Zmluvy je povinný zaplatiť Objednávateľovi zmluvnú pokutu vo výške 50,- EUR, a to za každý aj započatý deň omeškania so splnením tejto povinnosti.
  4. V prípade, ak Zhotoviteľ neposkytne servisné služby podľa bodu 7.2 písm. c. až f. tejto Zmluvy v lehote podľa bodu 7.6 tejto Zmluvy alebo servisné služby podľa bodu 7.2 písm. a. až b. tejto Zmluvy bez najneskôr do 48 hodín od nahlásenia ich potreby je povinný zaplatiť zmluvnú pokutu Objednávateľovi vo výške 50,- EUR, a to za každý aj započatý deň omeškania so splnením ktorejkoľvek z týchto povinností.
  5. V prípade, ak Zhotoviteľ reklamované vady Diela odstráni tak, že vykonané činnosti smerujúce k odstráneniu vád Diela nebudú vykonané v súlade s Čl. VI. bod 6.6 Zmluvy, je povinný zaplatiť Objednávateľovi zmluvnú pokutu vo výške 100,- EUR, a to za každé porušenie povinnosti odstrániť reklamované vady v súlade s bodom 6.6 tejto Zmluvy.
  6. V prípade, ak Zhotoviteľ neposkytne servisné služby v súlade s Čl. VI. bod 6.6 Zmluvy je povinný zaplatiť Objednávateľovi zmluvnú pokutu vo výške 100,- EUR, a to za každé porušenie povinnosti poskytnúť servisné služby v súlade s Čl. VI. bod 6.6 tejto Zmluvy.
  7. V prípade, ak Zhotoviteľ neodstráni vady Diela v lehote určenej v zápise podľa Článku V. bod 5.6 tejto Zmluvy alebo v protokole podľa Článku V. bod 5.7 tejto Zmluvy je Zhotoviteľ povinný zaplatiť Objednávateľovi zmluvnú pokutu, a to v prípade vád podľa Článku V. bod 5.6 tejto Zmluvy v sume vo výške 50,- EUR, za každý aj započatý deň omeškania so splnením povinnosti a v prípade vád uvedených v Čl. V. bod 5.7 tejto Zmluvy vo výške 50,- EUR 30,- EUR/za každú vadu a za každý aj započatý deň omeškania so splnením povinnosti.
  8. V prípade, ak Zhotoviteľ neposkytne servisné služby v potrebnej kvalite podľa bodu 7.3 tejto Zmluvy je povinný zaplatiť Objednávateľovi zmluvnú pokutu vo výške 50,- EUR, za každý aj započatý deň omeškania so splnením povinnosti zo strany Zhotoviteľa.
  9. Objednávateľ je oprávnený započítať si svoju pohľadávku titulom náhrady škody alebo uplatnenej zmluvnej pokuty voči Zhotoviteľovi a jeho pohľadávke na zaplatenie Ceny Diela.
  10. Uplatnením zmluvnej pokuty nie sú dotknuté nároky Objednávateľa z vád Diela, vrátane práva na odstúpenie od Zmluvy.
  11. Zaplatením zmluvnej pokuty nie je dotknutý nárok Objednávateľa na náhradu škody.

### Prechod nebezpečenstva škody na Diele

* 1. Zhotoviteľ je povinný vykonať Dielo na svoje náklady a na svoje nebezpečenstvo.
  2. Nebezpečenstvo škody na Diele prechádza na Objednávateľa dňom podpisu Preberacieho protokolu resp. prevzatím Diela bez vád a nedorobkov.
  3. Zhotoviteľ vyhlasuje, že je preukázateľne oprávnený voľne nakladať s veci, z ktorých sa má Dielo zhotoviť a je preukázateľne oprávnený voľne nakladať s dodávanými zariadeniami. Zhotoviteľ vyhlasuje, že má vzťahy s tretími osobami, ktoré majú alebo by mohli mať práva k veciam, z ktorých sa má Dielo zhotoviť a práva k dodávaným zariadeniam preukázateľne primerane zmluvne alebo inak legálne a legitímne vysporiadané tak, aby sa nemohli v žiadnom prípade a za žiadnych okolností tieto práva tretích strán podľa predchádzajúcej časti vety stať prekážkou následného prevodu vlastníckeho práva k Dielu a/alebo jeho časti a /alebo jeho ktorejkoľvek časti na Objednávateľa. Zhotoviteľ zodpovedá v celom rozsahu za škodu, ktorý by Objednávateľovi spôsobil nepravdivosťou vyhlásenia podľa predchádzajúcej vety.

### Ukončenie Zmluvy

* 1. Táto Zmluva alebo jej časť môže byť ukončená:

1. dohodou Zmluvných strán
2. odstúpením od Zmluvy, ak to pripúšťa zákon alebo táto Zmluva.
   1. Právne účinky odstúpenia od Zmluvy nastavajú písomným doručením oznámenia o odstúpení druhej Zmluvnej strane.
   2. V prípade, ak dôjde pred dokončením Diela k odstúpeniu od Zmluvy, vysporiadanie vzájomných práv a povinností vykonajú Zmluvné strany prednostne dohodou. V prípade, ak k dohode nedôjde vykoná nezávislý znalecký subjekt určený Objednávateľom na náklady Zhotoviteľa ocenenie Diela, na základe ktorého bude realizované vzájomné finančné vysporiadanie medzi Zmluvnými stranami.
   3. Zmluvné strany sa dohodli, že za podstatné porušenie povinnosti Zhotoviteľom podľa tejto Zmluvy budú považovať najmä ak:
      1. nesplnenie akejkoľvek technickej špecifikácie uvedenej v tejto Zmluve alebo požiadavky Objednávateľa na Dielo;
      2. je Zhotoviteľ v omeškaní s riadnym plnením Diela o viac ako 10 kalendárnych dní, okrem prípadu, ak je dôvodom omeškania dôvod charakterizovaný ako vyššia moc;
      3. bude Zhotoviteľ plnenie Diela vykonávať v rozpore s podmienkami dohodnutými v tejto Zmluve a/alebo všeobecne záväznými právnymi predpismi a/alebo technickým normami;
      4. Zhotoviteľ pri plnení Zmluvy koná spôsobom, kedy Objednávateľovi vzniká škoda alebo hrozí vznik škody;
      5. je objektívne zrejmé, že plnenie tejto Zmluvy nebude vykonané riadne a včas;
      6. Zhotoviteľ reklamovanú vadu Diela neodstráni v lehotách podľa bodu 6.5 tejto Zmluvy;
      7. Zhotoviteľ neposkytne servisné služby uvedené v bode 7.2 písm. c. až f. v lehotách podľa bodu 7.6 tejto Zmluvy a/alebo v prípade servisných služieb podľa bodu 7.2 písm. a. až b najneskôr do 48 hodín od nahlásenia ich potreby;
      8. Zhotoviteľ neposkytne servisné služby a/alebo činnosti vedúce k odstráneniu reklamovaných vád Diela v súlade s bodom 6.6 tejto Zmluvy;
      9. Zhotoviteľ viac ako dvakrát poruší niektorú z povinností, ktorá mu vyplýva z ustanovení tejto Zmluvy alebo z ustanovení príslušných právnych predpisov;
      10. Zhotoviteľ neposkytne servisné služby v potrebnej kvalite podľa bodu 7.3 tejto Zmluvy;
      11. Zhotoviteľ nepoužije na zhotovenie Diela materiál nový a/alebo nerepasovaný a/alebo nepoužitý, nepoškodený a/alebo plne funkčný.
      12. v prípadne hromadného výskytu vád Diela,
      13. v prípade neposkytnutia súčinnosti v zmysle bodu 4.8 tejto Zmluvy.
   4. Zhotoviteľ je oprávnený odstúpiť od tejto Zmluvy v prípade, ak (i) Objednávateľ neposkytne Zhotoviteľovi súčinnosť k plneniu predmetu Zmluvy ani v dodatočne primeranej lehote, ktorá nesmie byť krajšia ako 30 dní.
   5. Objednávateľ má právo odstúpiť od Zmluvy pred začatím realizácie diela bez udania dôvodu, najmä ak výdavky nebudú schválené v procese finančnej kontroly, prípadne dôjde k zániku zmluvy o poskytnutí NFP medzi Objednávateľom a Pôdohospodárskou platobnou agentúrou. Objednávateľ má právo kedykoľvek odstúpiť od Zmluvy alebo jej časti, ktorá ešte nebola splnená, a to aj bez udania dôvodu. Je však v takom prípade povinný zaplatiť Zhotoviteľovi časť ceny, ktorá pripadá na práce už vykonané a na náklady na výrobu dodávok už Zhotoviteľom vynaložené.

### Záverečné ustanovenia

* 1. Táto Zmluve je spísaná v dvoch (2) vyhotoveniach, z ktorých každá má platnosť originálu. Jedno (1) vyhotovenie Zmluvy obdrží Objednávateľ a jedno (1) vyhotovenie zmluvy obdrží Zhotoviteľ.
  2. Táto Zmluva je platná a účinná dňom podpisu tejto Zmluvy oboma Zmluvnými stranami.
  3. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá prijíma finančné prostriedky zo štátneho rozpočtu (Objednávateľovi), keďže Objednávateľ financuje predmet zmluvy z fondov EU. Zhotoviteľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania Zmluvy. Trvanie Zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Zhotoviteľa v uvedenom registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi náhrady škody v celom rozsahu, a to aj škody presahujúcej výšku zmluvnej pokuty.
  4. Zmluvné strany sa dohodli, že záväzkový vzťah založený touto Zmluvou sa bude riadiť právnym poriadkom Slovenskej republiky, najmä príslušnými ustanoveniami Obchodného zákonníka.
  5. V prípade, ak by sa ktorékoľvek ustanovenie tejto Zmluvy stalo neplatným, nespôsobuje to neplatnosť tejto Zmluvy ako celku.
  6. Zmluvné strany vyhlasujú, že ustanoveniam tejto Zmluvy porozumeli čo do obsahu i rozsahu, Zmluva vyjadruje ich vôľu, nebola uzatvorená v tiesni ani za nápadne nevýhodných podmienok, pod psychickým, či fyzickým nátlakom, je dostatočne určitá a zrozumiteľná na znak toho k nej pripájajú svoje podpisy
  7. Zmluvné strany podpisom na tejto Zmluve potvrdzujú, že rozhodným právom pre riešenie sporov, ktoré vzniknú podľa tejto Zmluvy je právo slovenské.
  8. Spory z tejto Zmluvy vyplývajúce sa zaväzujú Zmluvné strany riešiť prednostne dohodou. Ak v primeranej dobe nedôjde k zmierlivému vyriešeniu vzniknutého sporu, bude takýto spor riešený všeobecným, príslušným súdom Slovenskej republiky.
  9. Zmluvné strany sa dohodli, že:
     1. poverenými osobami vo veci poskytovania servisných služieb podľa tejto Zmluvy za Poskytovateľa sú:
        + \_\_\_\_\_\_\_\_\_\_\_\_\_\_\_\_\_\_\_\_\_, tel: +\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_@\_\_\_\_\_\_\_.\_\_\_;
     2. poverenými osobami vo veci komunikácie s Poskytovateľom na účely poskytovania servisných služieb sú:
        + Ing. Peter Matejka, tel.: +421 907 904 901, email: [pmatejka@grotto.sk](mailto:pmatejka@grotto.sk),
        + Údržba, tel.: +421 905 891 028, email: [udrzba@grotto.sk](mailto:udrzba@grotto.sk),
        + Ing. Laura Granátová, tel.: +421 918 805 684, email: [lgranatova@grotto.sk](mailto:lgranatova@grotto.sk),
        + Ing. Tomáš Dančo, tel.: +421 917 520 008, email: [tdanco@grotto.sk](mailto:tdanco@grotto.sk),
  10. Prílohy:

1. Opis predmetu zákazky

+

V \_\_\_\_\_\_\_\_\_\_\_\_ dňa \_\_\_.\_\_\_.\_\_\_\_\_\_\_\_ V \_\_\_\_\_\_\_\_\_\_\_\_ dňa \_\_\_.\_\_\_.\_\_\_\_\_\_\_\_

Objednávateľ: Zhotoviteľ:

### GROTTO INVEST, s.r.o.

v.z. \_\_\_\_\_\_\_\_\_\_\_\_\_\_\_\_\_\_\_

**Príloha č.1**